चीन ने बनाया बेहद हल्का यात्री हेलीकॉप्टर  
चीन ने देश में पहली बार आयोजित अंतरराष्ट्रीय हेलीकॉप्टर प्रदर्शनी में अपने पहले बेहद हल्के यात्री हेलीकॉप्टर को दुनिया के सामने पेश किया।
चीन ने देश में पहली बार आयोजित अंतर्राष्ट्रीय हेलीकॉप्टर प्रदर्शनी में गुरुवार को अपने पहले बेहद हल्के यात्री हेलीकॉप्टर को दुनिया के सामने पेश किया।  इस एक टन वजनी हेलीकॉप्टर को एसी310 हेलीकॉप्टर नाम दिया गया है। इसमें कम ईंधन खाने वाला इंजन और लचीला रोटर लगाया गया है। इसमें दो से तीन यात्री 159 किलोमीटर प्रति घंटे की अधिकतम रफ्तार से यात्रा कर सकते हैं।  एविएशन इंडस्ट्री कारपोरेशन ऑफ चाइना (एवीआईसी) द्वारा तैयार इस हेलीकॉप्टर को बचाव अभियानों, पर्यावरणीय सुरक्षा और विमानन परीक्षण को ध्यान में रखकर बनाया गया है। इसकी कीमत 541,000 डॉलर है।